শুরু করেছিলাম ইলিয়াস কাঞ্চনের কথা দিয়ে। ভদ্রলোককে ক্লান্ত লাগে আজকাল দেখতে। কারণ, তিনি তো আসলে আমাদের সমর্থন বা সহযোগিতা কোনোটিই পাননি, তাই না? আজকে ছাত্রছাত্রীরা তার দাবিটি নিয়েই রাস্তায় নেমেছে। এখন তাদের নিরাপদে বাড়ি ফিরিয়ে দিয়ে তাদের দাবি নিয়ে আপনি/আমিই প্রতিবাদী থাকি, সরকারকে বাধ্য করি শিশুদের দাবিগুলো পূরণ করতে আর নিজেদের নাগরিক/সামাজিক/নিরাপত্তার দায়িত্বটি সঠিকভাবে পালন করি। কেবল নিজেদের/পরিবারের নিরাপত্তা নয়, অন্যের জীবন বিপন্ন করে নিজের জীবন রক্ষা নয়, অন্যের ভাত কেড়ে নিয়ে নিজের পরিবারের ভাত জোগানো নয়- আপনি-আমি-তিনি মিলেই এই সমাজ ও রাষ্ট্র, একে নির্মাণের দায় কারো চেয়ে কারোরই কম নয়। এসব দায় ও দায়িত্ব শিশুদের রাস্তায় রেখে আপনি পালন করতে চাইলে দুদিন পর এই শিশুরাও আপনার/আমার মতোই স্বার্থপর হয়ে উঠবে- সেই সত্যও কি অস্বীকার করা যাবে? শিশুরা তো দেখেই শেখে, নাকি?